paragraph_text: AC Omonia (grčki: Αθλητικός Σύλλογος Oμόνοιας Λευκωσίας, skraćeno ΑΣΟΛ) ciparski je nogometni klub iz Nikozije, glavnog grada Cipra. Osnovan je 1948. godine i trenutno se natječe u Ciparskoj prvoj diviziji. Jedan je od najtrofejnijih klubova na Cipru, uz APOEL i Anorthosis Famagustu. Omonia je osvojila 20 titula u nacionalnom prvenstvu, 14 puta kup, 16 puta superkupa te 5 puta duplu krunu. U sportskom društvu Omonia osim nogometne, postoji i košarkaška, odbojkaška, malonogometna i biciklistička sekcija.